Clitarchus
Clitarchus (Graece Κλείταρχος; interdum "Colophonius" dictus e patris origine; interdum "Alexandrinus", sed et "Aeolensis"), rerum gestarum scriptor Graecus saeculi 3 a.C.n. ineuntis, fuit filius Dinonis Colophonii qui de Imperio Persarum scripserat. Clitarchus in aula Ptolemaei, Alexandri satrapae et Aegypti regis, vixisse censetur. Clitarchus fuit auctor operis seu de vita Alexandri Macedonis seu de rebus a sectatoribus Alexandri gestis et visis. Huius operis fragmenta fere 30 nominatim supersunt; censetur et alias res ab historicis Alexandri Magni narratis ex opere Clitarchi haustas.